Jessica Inchude

Jessica da Silva Inchude (født 25. mars 1996) er en bissauguineansk friidrettsutøver som konkurrerer i kulestøt. Hennes fremste internasjonale meritt er gull i diskos under Islamic Solidarity Games 2017.

Idrettskarriere

2016 
Under Afrikamesterskapet i friidrett 2016 deltok hun i kulestøt og diskos. I diskos kom hun på niendeplass med 44,30 meter, og i kulestøt kom hun på fjerdeplass med 15,44 meter. I juli satte hun personlig rekord i diskos under et internasjonalt stevne i Leiria, med 50,29 meter.

Inchude representerte Guinea-Bissau under Sommer-OL 2016 i Rio de Janeiro, der hun ble utslått i kvalifiseringen i kulestøt.

2017 
I mai vant hun diskos under Islamic Solidarity Games, og hun kom på fjerdeplass i kulestøt.

Hun representerte Guinea-Bissau under VM i friidrett 2017, som landets eneste deltaker. Der greide hun 14,63 meter i kvalifiseringsrunden, og nådde ikke finalen.

Referanser

Eksterne lenker 
 
  Profil hos All-Athletics 
   Profil hos Sporting Clube de Portugal

Bissauguineanske kulestøtere
Deltakere for Guinea-Bissau under Sommer-OL 2016
Friidrettsutøvere under Sommer-OL 2016
Deltakere for Guinea-Bissau under VM i friidrett 2017
Fødsler i 1996
Deltakere for Portugal under VM i friidrett innendørs 2022
Deltakere for Portugal under VM i friidrett 2022